EL
C 132/160
Επίσημη Εφημερίδα της Ευρωπαϊκής Ένωσης
24.3.2022
Πέμπτη 7 Οκτωβρίου 2021
Ηνωμένου Βασιλείου και εκφράζει την ικανοποίησή του για τα μέτρα που ενέκρινε η Επιτροπή κατά το παρελθόν έτος, τα οποία καθορίζουν τα κριτήρια για την ταξινόμηση των κεντρικών αντισυμβαλλομένων τρίτων χωρών· 23. εκφράζει τη λύπη του για την αδυναμία εξασφάλισης πλήρους ισορροπίας μεταξύ των φύλων στα χρηματοπιστωτικά ιδρύματα και οργανισμούς της ΕΕ, και ιδίως για το γεγονός ότι οι γυναίκες συνεχίζουν να υποεκπροσωπούνται σε εκτελεστικές θέσεις στο πεδίο των τραπεζικών και των χρηματοπιστωτικών υπηρεσιών· τονίζει ότι η ισόρροπη εκπροσώπηση των φύλων στα συμβούλια και στο εργατικό δυναμικό εξασφαλίζει τόσο κοινωνικά όσο και οικονομικά οφέλη· θεωρεί ότι οι υποψήφιοι για χρηματοπιστωτικά ιδρύματα και οργανισμούς της ΕΕ θα πρέπει να επιλέγονται με βάση κριτήρια αξίας και ικανότητας, και με γνώμονα την αποτελεσματικότερη δυνατή λειτουργία του συγκεκριμένου ιδρύματος ή οργανισμού· καλεί τις κυβερνήσεις και όλα τα θεσμικά όργανα και οργανισμούς να δώσουν προτεραιότητα στην επίτευξη πλήρους ισόρροπης εκπροσώπησης των φύλων το συντομότερο δυνατόν, μεταξύ άλλων με την παροχή ισορροπημένων ως προς το φύλο καταλόγων επικρατέστερων υποψηφίων για όλους τους μελλοντικούς διορισμούς που απαιτούν την έγκριση του Κοινοβουλίου, μεταξύ άλλων στην ΕΚΤ και στα κορυφαία χρηματοπιστωτικά ιδρύματα της ΕΕ, επιδιώκοντας να περιλαμβάνουν τουλάχιστον μία γυναίκα και έναν άνδρα υποψήφιο ανά διαδικασία διορισμού· υπενθυμίζει το ψήφισμά του της 14ης Μαρτίου 2019 (39) που αποσκοπεί στη διασφάλιση της ισόρροπης εκπροσώπησης των φύλων στον επικείμενο κατάλογο υποψηφίων για θέσεις της ΕΕ οι οποίες άπτονται οικονομικών και νομισματικών θεμάτων, και επαναλαμβάνει τη δέσμευσή του να μην λαμβάνει υπόψη καταλόγους υποψηφίων για τους οποίους δεν έχει τηρηθεί η αρχή της ισόρροπης εκπροσώπησης των φύλων· 24. καλεί την Επιτροπή να επανεξετάσει τα κριτήρια επιλεξιμότητας με στόχο να προσελκύσει μεγαλύτερο αριθμό αιτήσεων από γυναίκες· Εποπτεία 25. αναγνωρίζει τον ρόλο της ευρωπαϊκής τραπεζικής εποπτείας στην εξασφάλιση της παροχής προσωρινής ελάφρυνσης των τραπεζών ως προς τα κεφάλαια και τις επιχειρησιακές απαιτήσεις, ως ανταπόκριση στην πανδημία COVID-19, ώστε να μπορούν να συνεχίσουν να παρέχουν οικονομική υποστήριξη σε επιχειρήσεις και νοικοκυριά, και να απορροφούν τις ζημίες, διατηρώντας παράλληλα την υψηλή ποιότητα της εποπτείας· επισημαίνει τις ανησυχίες του ΕΕΜ όσον αφορά το υψηλό κόστος, τη χαμηλή κερδοφορία, τις υφεσιακές αποτιμήσεις της αγοράς και τις ανεπαρκείς επενδύσεις σε νέες τεχνολογίες στον τραπεζικό τομέα· ζητεί καθοδήγηση σχετικά με το αναμενόμενο χρονικό διάστημα και την προσέγγιση για την ανασυγκρότηση των αποθεμάτων ασφαλείας· 26. επισημαίνει τη σημασία ενίσχυσης της διαφάνειας και της προβλεψιμότητας της τραπεζικής εποπτείας της ΕΕ και επιδοκιμάζει, εν προκειμένω, την πρόσφατη πρακτική δημοσίευσης των απαιτήσεων του πυλώνα 2 για κάθε τράπεζα· πιστεύει ότι οι επιμέρους απαιτήσεις καθιστούν τις προσδοκίες του ΕΕΜ πιο αξιόπιστες και διευκολύνουν τη λήψη πιο εμπεριστατωμένων αποφάσεων από τους επενδυτές· 27. αναμένει ότι οι πρόσφατες αλλαγές στην οργανωτική δομή του ΕΕΜ αφενός απλοποιούν το σύστημα και ενσωματώνουν την τεχνολογική καινοτομία, και αφετέρου διευκολύνουν μια περισσότερο βασισμένη στον κίνδυνο εποπτεία και εσωτερική θεσμική συνεργασία· 28. κρίνει σκόπιμη την ανάλυση του ΕΕΜ του Νοεμβρίου του 2020 σχετικά με τις πιθανές ευπάθειες του τραπεζικού τομέα σε διαφορετικά σενάρια, όσον αφορά τις επιπτώσεις του κλυδωνισμού στην ποιότητα των στοιχείων ενεργητικού και στα κεφάλαια· 29. σημειώνει ότι η χρηστή διαχείριση του πιστωτικού κινδύνου θα πρέπει να παραμείνει μία από τις βασικές προτεραιότητες για τον ΕΕΜ· συμμερίζεται τις ανησυχίες του ΕΕΜ ότι οι τράπεζες ενδέχεται να αλλάξουν τα υποδείγματά τους για τον πιστωτικό κίνδυνο και λαμβάνει, εν προκειμένω, υπόψη τις εποπτικές προσδοκίες του ΕΕΜ για τις δέουσες επιχειρησιακές προετοιμασίες εν αναμονή της αύξησης των ΜΕΔ και για εύρωστη διαχείριση του πιστωτικού κινδύνου, όπως περιγράφεται στις επιστολές του προς τους διευθύνοντες συμβούλους σημαντικών ιδρυμάτων και στη στρατηγική του για τον πιστωτικό κίνδυνο λόγω της νόσου COVID-19· υποστηρίζει την εντατική εποπτεία από τον ΕΕΜ των αγορών με υψηλό επίπεδο μόχλευσης· σημειώνει ότι δεν έχουν καταφέρει όλες οι τράπεζες να ανταποκριθούν στις προσδοκίες του ΕΕΜ όσον αφορά τη διαχείριση του πιστωτικού κινδύνου, το οποίο σημαίνει ότι απαιτούνται περαιτέρω προσπάθειες· 30. αναγνωρίζει ότι η κρίση που προκλήθηκε από τη νόσο COVID-19 αυξάνει τον κίνδυνο περαιτέρω συσσώρευσης ΜΕΔ· σημειώνει με ανησυχία την πρόβλεψη της ΕΚΤ ότι, σε ένα ακραίο αλλά εύλογο σενάριο, τα ΜΕΔ θα μπορούσαν να φθάσουν σε επίπεδα έως και 1,4 τρισεκατομμυρίων EUR έως τα τέλη του 2022· τονίζει ότι η διασφάλιση της ορθής και έγκαιρης διαχείρισης της υποβαθμισμένης ποιότητας των στοιχείων ενεργητικού στους ισολογισμούς των τραπεζών θα είναι καίριας σημασίας για την πρόληψη της συσσώρευσης ΜΕΔ βραχυπρόθεσμα· συμβουλεύει τα κράτη μέλη να καταβάλουν περαιτέρω προσπάθειες για την αντιμετώπιση αυτού του ζητήματος· σημειώνει εν προκειμένω την ανακοίνωση της Επιτροπής, της 16ης Δεκεμβρίου 2020, με θέμα την αντιμετώπιση των μη εξυπηρετούμενων δανείων μετά την πανδημία COVID-19 (COM(2020)0822), ώστε να επιτραπεί στις τράπεζες να υποστηρίξουν τα νοικοκυριά και τις επιχειρήσεις της ΕΕ· αναμένει ότι η αναθεώρηση της οδηγίας για την καταναλωτική πίστη (40) θα διασφαλίσει υψηλό επίπεδο προστασίας των καταναλωτών, συγκεκριμένα με τη θέσπιση πιο φιλόδοξων διατάξεων για
(39) (40)
ΕΕ C 23 της 21.1.2021, σ. 105.
Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου (ΕΕ L 133 της 22.5.2008, σ.
66).